**Ministru kabineta rīkojuma projekta ,,Par publiskās lietošanas dzelzceļa infrastruktūras statusa piešķiršanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa likuma 5. panta pirmās daļas 1. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas brīvostas pārvalde, īstenojot Eiropas Savienības Kohēzijas fonda līdzfinansētu projektu „Infrastruktūras attīstība Krievu salā ostas aktivitāšu pārcelšanai no pilsētas centra”, Krievu salā ir izbūvējusi ostas infrastruktūru, tai skaitā arī dzelzceļa infrastruktūru (turpmāk – Dzelzceļa infrastruktūra), kura nodota ekspluatācijā 2015. gada 24. novembrī. Dzelzceļa infrastruktūra pieder Rīgas brīvostas pārvaldei un reģistrēta Dzelzceļa infrastruktūras (sliežu ceļu) valsts reģistrā kā privātās lietošanas dzelzceļa infrastruktūra (Dzelzceļa infrastruktūras (sliežu ceļu) valsts reģistrācijas Apliecība Nr. 2098; Valsts reģistrācijas indekss Nr. 575). Dzelzceļa infrastruktūras pārvaldītājs ir SIA ,,RĪGAS BRĪVOSTAS FLOTE’’ (2017. gada 4. maija Drošības apliecība Nr. LV2320170028) – kapitālsabiedrība, kuras kapitāla daļas 100% pieder Rīgas brīvostas pārvaldei. Dzelzceļa infrastruktūra ir savienota ar VAS ,,Latvijas dzelzceļš’’ pārvaldījumā esošo dzelzceļa infrastruktūru.  Satiksmes ministrija saņēmusi Rīgas brīvostas pārvaldes vēstules: 2017. gada 3. oktobra vēstuli Nr. 2-2/1416 “Par publiskās lietošanas dzelzceļa infrastruktūras statusa piešķiršanu Krievu salas dzelzceļam” un 2018. gada 16. martā vēstuli Nr. 2-2/370 “Par publiskās lietošanas dzelzceļa infrastruktūras statusa piešķiršanu Krievu salas dzelzceļam”, kurā tika precizēts dzelzceļa iecirkņa nosaukums, ar lūgumu piešķirt publiskās lietošanas dzelzceļa infrastruktūras statusu Rīgas brīvostas pārvaldei piederošām dzelzceļa infrastruktūras iecirknim “Krievu sala”.  2018. gada 14. martā Satiksmes ministrija saņēmusi VAS “Latvijas dzelzceļš” vēstuli Nr. DV-6.4.1./147-2018 “Par publiskās lietošanas dzelzceļa infrastruktūras statusa piešķiršanu” ar lūgumu piešķirt publiskās lietošanas dzelzceļa infrastruktūras statusu dzelzceļa iecirknim “Stacijas Bolderāja, Bolderāja II parks – Krievu sala”, kas savieno Rīgas brīvostas pārvaldei piederošo dzelzceļa infrastruktūras iecirkni “Krievu sala” ar VAS “Latvijas dzelzceļš” piederošo un pārvaldībā esošo publiskās lietošanas dzelzceļa infrastruktūru.  Ņemot vērā iepriekšminēto un Dzelzceļa likuma 5. panta pirmās daļas 1. punktā noteikto, ka publiskās lietošanas dzelzceļa infrastruktūras statuss tiek piešķirts ar Ministru kabineta rīkojumu, šāda dzelzceļa infrastruktūra ir atklāta kravu un pasažieru pārvadājumiem vai tehnoloģisko procesu nodrošināšanai, ievērojot vienlīdzības principu. Ar Ministru kabineta rīkojuma projektu ,,Par publiskās lietošanas dzelzceļa infrastruktūras statusa piešķiršanu’’ paredzēts Dzelzceļa infrastruktūrai piešķirt publiskās lietošanas statusu, saglabājot Dzelzceļa infrastruktūras īpašumtiesības Rīgas brīvostas pārvaldei.  Pēc publiskās lietošanas dzelzceļa infrastruktūras statusa piešķiršanas, uz Dzelzceļa infrastruktūras, saskaņā ar Ministru kabineta 2016. gada 29. augusta noteikumiem Nr. 712 ,,Dzelzceļa staciju, izmaiņas punktu un pieturas punktu – publiskās lietošanas dzelzceļa infrastruktūras objektu – atklāšanas, slēgšanas un nosaukumu piešķiršanas kārtība’’ paredzēts atklāt dzelzceļa staciju ar nosaukumu ,,Krievu sala’’ (turpmāk arī - stacija ,,Krievu sala’’). Saskaņā ar Dzelzceļa likuma 19. panta pirmo daļu stacija nodrošina dzelzceļa pārvadājuma operāciju veikšanu.  Pēc publiskās lietošanas dzelzceļa infrastruktūras statusa piešķiršanas un stacijas atklāšanas dzelzceļa kravu pārvadājumi, tajā skaitā starptautiskie dzelzceļa kravu tranzītpārvadājumi, tiks veikti līdz stacijai ,,Krievu sala’’ . Plānotā stacija ,,Krievu sala’’ atrodas tuvāk Krievu salā esošajiem ostas termināliem nekā VAS ,,Latvijas dzelzceļš’’ pārvaldījumā esošā stacija ,,Bolderāja’’. Tāpēc kravas nogādāšana stacijā ,,Krievu sala’’ samazinās attālumu pēc tam veicamajām vagonu padošanas un novākšanas operācijām, lai krava tiktu nogādāta uz Krievu salas termināliem pārkraušanai kuģos, sekmējot Rīgas brīvostas turpmāko attīstību, tranzīta kravu plūsmu, kā arī projektā „Infrastruktūras attīstība Krievu salā ostas aktivitāšu pārcelšanai no pilsētas centra” noteikto mērķu sasniegšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Rīgas brīvostas pārvalde, VAS “Latvijas dzelzceļš” |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras pārvaldītājs, pārvadātāji, kravas saņēmēji, kravu nosūtītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīgas brīvostas pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

Balaša 67028071

Santa.Balasa@mk.gov.lv